OpenLLM-France/wikimedia huggingface dataset:
# Reynaldo Benito Bignone

Reynaldo Benito Bignone (Morón, Buenos Airesko probintzia, 1928ko urtarrilaren 21a - 2018ko martxoaren 7a) argentinar militar eta politikaria izan zen. 1982-1983 bitartean Argentinako diktaduraren de facto-ko presidentea izan zen. 2011n bizi guztiko kartzela zigorrera kondenatu zuten gizateriaren kontrako krimenak zirela eta.

## Bizitza

Hainbat kargu izan zituen Videlaren diktaduraren garaian (1976-1983). Nazioaren Eskola Militarreko zuzendaria izan zen, eta Posadas de Haedo ospitaleko isileko tortura zentroa gidatu zuen. Campo de Mayo izeneko atxiloketa zentro klandestinoko komandantea ere izan zen, alegia diktadurako desagertu gehien jaso zuen gunekoa.
1982an, Malvinetako Gerraren porrotaren ondoren, Argentinako presidente izendatu zuten, Leopoldo Galtieriren ordez. Diktadura garaian militarrek egindako gehiegikeriak ezkutatzeko asmoa zuen dekretu bat sinatu zuen, baita militarrak amnistiatzeko legea ere.
Diktadura ondorengo hauteskundeetara deitzeaz eta presidente zibilari (Raúl Alfonsíni) boterea itzultzeaz arduratu zen, 1983an. Handik gutxira, atxilotu eta sei hilabetez preso eduki zuten, diktadura garaiko gerra zikinean parte hartu zuelakoan.
2011n bizi osoko kartzela zigorra ezarri zioten, gizateriaren kontrako krimenak egitea leporatuta. 2013an bizi guztirako beste zigor bat ezarri zioten, Campo de Mayo zentroan egindako torturen, hilketen eta desagerpenen errudun nagusietako bat izateagatik

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 Bizi guztiko zigorra jarri diote Bignone Argentinako diktadoreari. in: Berria egunkaria, 2011-04-16. berria.eus (Noiz kontsultatua: 2015-08-12).
* ↑ Bizi osorako zigorra ezarri diote Bignone diktadoreari. in: Berria egunkaria, 2013-03-13. berria.eus (Noiz kontsultatua: 2015-08-12).
* Datuak: Q298430
* Multimedia: Reynaldo Bignone / Q298430
# Richard J. Daley Center

Richard J. Daley Center, Ameriketako Estatu Batuetako Chicago hirian dagoen bulego etxe orratz bat da. Guztira 198 metro eta 31 solairu dauzka eta 1965ean amaitu zuten eraikitzen.
C. F. Murphy Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q1766475
* Multimedia: Richard J. Daley Center / Q1766475
# Richard Krajicek

Richard Peter Stanislav Krajicek (Rotterdam, 1971ko abenduaren 6a) herbeheretar tenislari ohia da.
Herbehereetan jaio zen, etorkin txekiarren semea. Askatasunerako eta Demokraziarako Herri Oartidoko kidea da.
1989an hasi zen profesionalki eta 17 txapelketa irabazi zituen. Garaipen garrantzitsuena 1996ko Wimbledongo txapelketan izan zen, MaliVai Washingtoni irabazita.
* Datuak: Q309859
* Multimedia: Richard Krajicek / Q309859
# Richard Ithamar Aaron

Richard Ithamar Aaron (1901eko azaroaren 6a-1987ko apirilaren 4a) filosofo galestarra zen.
Blaendulaisen (Glamorgan) jaioa, Oxfordko Oriel College-n ikasi zuen. 1932tik 1969ra arte filosofia irakaslea izan zen Galesko Unibertsitatean. 1938tik 1968ra arte Efrydiau Athronyddol galeserazko filosofia-aldizkaria argitaratu zuen.
Epistemologia eta unibertsalak landu zituen bere lanetan, baina John Lockeren biografia idazteagatik ezagunagoa da.
Aberystwythen hil zen 1987an.

## Lanak

* The Nature of Knowing (1930)
* Hanes Athroniaeth (1932) - Filosofiaren historia galeseraz
* John Locke (1937)
* The Theory of Universals (1952)
* Knowing and the Function of Reason (1971)
* Datuak: Q3398798
# Richard Kind

Richard John Kind (Trenton, 1956ko azaroaren 22a) Estatu Batuetako aktorea da. Mad About You (Dr. Mark Devanow) edo Spin City (Paul Thomas Lassiter) bezalako sitcom telesailetan agertzeagatik ospetsua da.
* Datuak: Q449959
* Multimedia: Richard Kind / Q449959
# Richard J. Roberts

Richard John Roberts (Derby, Ingalaterra, 1943ko irailaren 6a) biokimikaria eta biologo molekularra da.

## Bizitza

Sheffieldeko Unibertsitatean egin zituen kimikako ikasketak. Kimika organikoko doktoregoa eskuratu ondoren Harvardeko eta Cambridgeko unibertsitateetan aritu zen 1972. urte arte irakasle. Urte hartan, eta James D. Watson Nobel saridunak gonbidaturik, New Yorkeko Cold Spring Harbor Laboratoryko ikertaldean sartu zen, eta ikerketa-zuzendariaren laguntzaile izendatu zuten. 1992an laborategi hura utzi zuen, eta Beverly Hillsko New England Biolabs laborategietako zelula nukleodunen inguruko ikerketen zuzendari izendatu zuten.
1993an Medikuntzako Nobel Saria eskuratu zuen Phillip Sharpekin batera, geneak etenak izan daitezkeela aurkitu zutelako zeinek bere aldetik. Ordu arte zientzialariek uste izan zutenez, DNAren molekula luzearen barruan segmentu jarraitu bat zen genea, baina 1977an ikertzaile horiek ateratako ondorioei esker jakin ahal izan zen gene bakoitzak DNA zati bereiziak edo etenak izan zitzakeela bere baitan. Geneek ezer kodetzen ez duen material genetikoz osaturiko etenak edo atal luzeak izan ditzaketela eta badirela era horretako gene etenak goi-mailako izakietan aurkitu zuten. Genearen baitako atal bereiziei exon izena eman zitzaien, eta beren arteko etenari intron. Aurkikuntza hori garrantzi handikoa izan zen, batez ere material genetikoaren bilakaeraren ikerketan; herentziazko hainbat eritasun gene etenen bategite-prozesuan gertaturiko akatsen ondorioz sortuak izan daitezkeela uste dute medikuntzako adituek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q309816
* Multimedia: Richard John Roberts / Q309816
# Richard Kane

Richard Kane (Duneane, Irlanda, 1660 – Maó, Espainia, 1736) britainiar militarra izan zen.

## Biografia

Balear Uharteetan, Menorcako gobernari izan zen 1713-1733 bitarteko urteetan. Itsasontzi-base garrantzitsu bat sortu zuen, eta uharteko nekazaritza eta artzaintza asko hobetu zituen. Uharteko lehen errolda egin zuen (1723), eta Maó inguratzen zuten gatzagiak lehortu eta baratzak jarri zituen. Kaneren lanak erabat aldatu zuen Menorca, eta burujabe bihurtu zuen nekazaritzan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q441761
# Rifferswil

Rifferswil Suitzako udalerria da. Zürich kantonamenduan dago, Affoltern barrutia barrutian. 2014an 1,096 biztanle zituen 6,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66598
* Multimedia: Rifferswil / Q66598
Kappel am Albis Hausen am Albis
# Rifat Rastoder

Rifat Rastoder (Radmanci, 1950eko uztailaren 11 – Podgorica, 2023ko maiatzaren 4a) montenegroar kazetari eta politikaria izan zen. Montenegroko behin-behineko presidentea izan zen 2003ko maiatzaren 19tik 22ra.
Bosniako etniakoa eta musulmana izan zen. Kazetaria izan zen eta irratian, egunkarietan eta aldizkarietan lan egin zuen.
Bere jarduera politikoa 1990ean hasi zen Montenegroko Bosniakoen Foroaren sorrerarekin. Foro Zibikoko kide eta Montenegroko Alderdi Sozial Demokrataren sortzaileetako bat ere izan zen. Lau aldiz hautatu zuten diputatu eta legebiltzarreko presidenteorde izan zen. 2003ko maiatzaren 19tik 22ra bitartean, herrialdeko lehendakaria izan zen behin-behinean.

## Kanpo estekak

* Datuak: Q16085544
# Riffian

Riffian, italieraz Rifiano, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 1.365 biztanle ditu, 35,94 kilometro koadroko azaleran banatuta.

## Mugakideak

Riffianek honako udalerri hauekin egiten du muga:
Caines Moos in Passeier St. Martin in Passeier Schenna Tirol St. Leonhard in Passeier

## Kanpo estekak

* Datuak: Q474654
* Multimedia: Riffian / Q474654
# Riff

Musikan, riff askotan errepikatzen den esaldia da, normalean akonpainamendu-sekzioak egina. Rockaren riff ezagunetarikoa Deep Purplek «Smoke on the Water» abestiaren hasierako gitarra da. Musika klasikoan duen baliokidea ostinatoa da, abididez Ravelen boleroan entzuten dena.
Riffen kontrakoa soloa da, lehenengoa abestian errepikatzen den bitartean, bigarrena behin bakarrik jotzen dute eta.
Hitza 1920ko hamarkadan sortu zuten estatubatuar musika jargoian eta rock, jazz eta antzeko estiloko musikariek erabiltzen dute.

## Erreferentziak

* ↑ New Harvard Dictionary of Music. Cambridge, MA: Harvard University Press, 708 or..

## Kanpo estekak

* Datuak: Q460730
* Multimedia: Riffs / Q460730
# Rif Dimashq eskualdea

Rif Dimashq eskualdea (arabieraz: ریف دمشق‎) Siriako 14 eskualdeetako bat da. Damaskoren inguruan dagoen probintzia da. Hego-mendebaldean Quneitra, Daraa eta As Suwaydako eskualdeekin egiten du muga, iparraldean Homseko eskualdearekin, ipar-ekialdean Dayr az-Zawrekin, Libanorekin mendebaldean eta Jordaniarekin hegoaldean.
Populazioa 2.235.000 biztanletan estimatzen da. Hiri nagusia eta hiriburua Damasko da, nahiz eta bertan ez egon.

## Barrutiak

Eskualdea 9 barrutitan (manatiq) banaturik dago:
Rif Dimashq eskualdeko barrutiak :
| Barrutia | Biztanleria (2004ko errolda) |
| Markaz Rif Dimashq | 902,216 |
| Douma | 433,719 |
| al-Qutayfah | 119,283 |
| al-Tall | 115,937 |
| Yabrud | 48,370 |
| an-Nabk | 80,001 |
| az-Zabadan | 105,342 |
| Qatana | 207,245 |
| Darayya | 260,961 |
| Guztira | 2,273,074 |
Era berean, barruti hauek 36 azpibarrutitan (nawahi) banatuta daude.

## Kanpo estekak

* Datuak: Q232399
* Multimedia: Rif-Dimashq Governorate / Q232399
# Rifaina

Rifaina Brasilgo udalerri bat da, São Pauloko estatuan kokatua. 4.049 biztanle ditu 162,508 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760079
* Multimedia: Rifaina / Q1760079
# Redongo abadia

Redongo Saint-Sauveur abadia (frantsesez: Abbaye Saint-Sauveur de Redon) Bretainiako Redon herriko abadia ezaguna da. 1875ean Frantziako monumento historiko izendatu zuten.

## Historia

832 urtean bertakoa zen Ratwili nobleak Conwoïon monje bretoiari lurrak eman zizkion abadia eraikitzeko Oust eta Vilaine ibaiek bat egiten zuten gunean. Nantesko Ricwin kondeak eta Vannesko Raginarius apezpikuak diruz laguntzeari uko egin zioten baina bi urte beranduago apezpikuak atzera egin eta Luis I.a Errukitsua enperadoreari proiektua bultza zezan esaktu zion. Bi eliza eraiki zituen batera, ata Kristo Salbatzaileari eskeinia (hortik izena) eta bestea Ama Birjinari eskinitakoa. San Apodème-ern erlikiak ezarri zituen aldare nagusian.
Hasierako urte haietan normandiarren eraso ugari jasan zituen. 852an Loira ibaian gora zihoazen normandiarrak ekaitzaren aurrean babesa bilatu zuten abadian. Gauean elizako ardo kutsatua edan zuten eta ia denak hil ziren. X mendearen amaierararte iraun zuten erasoek eta sarritan bertan behera utzi behar izan zuten abadia.
XII mendean handitu egin zuten gotiko estiloko kupula, transeptua eta klaustroa gehituz. Koroa XIII mendean eraiki zuten. 1780 urtean suak habeartea kaltetu zuen eta berreraiki egin zuten, txikiagoa ordea, eta ondorioz dorre gotikoa elizatik banatuta gelditu zen.
1839an eudistek eskuratu zuten eraikina eta ordutik hona eskola katolikoa izan da. Hala jarraitzen du gaur egun ere. 1950an berrizte lan batzuk egin ziren eta Erdi Aroko freskoak aurkitu zituzten hormetan.

## Iruditegia

* Kanpandorre gotikoa.
* Koroa.
* Klaustroa.
* Abadiaren dorre erromanikoa.
* Aldare nagusia.

## Kanpo estekak

* Datuak: Q334214
* Multimedia: Abbaye Saint-Sauveur de Redon / Q334214
# Redoubt mendia

Redoubt sumendia edo Redoubt mendia, ingelesz Mount Redoubt edo Redoubt Volcano, errusieraz Редаут, AEBetako Alaska estatuan dagoen geruza-sumendi aktibo bat da, Clark Aintziraren Parke Nazionala eta Babesgunean. 3.108 metroko garaiera du.
1959an C Deehr, J Gardey, F Kennell eta G Wescottek lehenbiziko aldiz igo zuten.
* Datuak: Q840735
* Multimedia: Mount Redoubt (Alaska) / Q840735
# Redoneko barrutia

Redoneko barrutia Ille eta Vilaine departamenduaren barruan dagoen Frantziako barruti bat da. 81.106 biztanle ditu 1.335 kilometro koadrotan. Guztira 53 udalerri ditu. Bere hiriburua Redon da.

## Kanpo estekak

* Datuak: Q702180
# Redondoko geltokia

Redondo Espainiako Gaztela eta Leongo tren geltoki bat da, Merindad de Sotoscueva udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Leon

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R4Bilbo ConcordiaAmetzola • Basurto–Ospitalea • Zorrotza–Zorrozgoiti • Irauregi • Zaramillo • Sodupe • Aranguren–Geltokia • Aranguren–Geralekua • Zalla • Balmaseda • Arla–Berron • Ungo–Nava • Mercadillo • Cadagua • Bercedo • Quintana • Espinosa de los Monteros • Redondo • Sotoscueva • Pedrosa • Dosante–Cidad • Robredo–Ahedo • Soncillo • Arija • Llano • las Rozas • Montes Claros • los Carabeos • Mataporquera • Cillamayor • Salinas de Pisuerga • Vado–Cervera • Castrejon de la Peña • Villaverde–Tarilonte • Santibañez de la Peña • Guardo–Geralekua • Guardo–Geltokia • la Espina • Valcuende • Puente Almuhey • Cerezal de la Guzpeña • Prau de la Guzpeña • Llama de la Guzpeña • Valle de las Casas • Sorriba • Cistierna • la Ercina • Boñare • la Veciella • Matallana de Toriu • San Feliz • Asuncion/UniversidadLeon Matallana :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107976054
# Redpoint

Redpoint, Eskoziako gaeleraz: An Rubha Dearg, Eskoziako mendebaldeko kostaldeko etxalde bat da, Highland eskualdeko Ross eta Cromarty barrutian.

## Kanpo estekak

* Datuak: Q3777107
* Multimedia: Redpoint / Q3777107
# Redován

Redován (valentzieraz Redovà) Valentziako Erkidegoko udalerria da, Baix Segura/Vega Baja eskualdean eta Alacanteko probintzian kokatua.
2009ko urtarrilaren 1eko erroldaren arabera 7.335 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1768833
* Multimedia: Redován / Q1768833
# Res nullius

Res nullius, "inoren gauza" esan nahi duen latinezko esapide bat da, pertsonen jabetzakoak inoiz izan ez diren gauzak izendatzeko erabilia.
Ez da res derelictae delakoaren nahastu behar, lehenak inorren jabetzakoak inoiz izan ez diren bitartean, bigarrenak jabeak izan dituzten, baina ondoren abandonatuak izan dira.
# Reriutaba

Reriutaba Brasilgo udalerri bat da, Ceará estatuan kokatua. 18.606 biztanle ditu 383,319 km²ko eremuan.

## Ikus, gainera

* Ceará

## Kanpo estekak

* Datuak: Q629638
* Multimedia: Reriutaba / Q629638
# Resa

Resa Nafarroako Erresumako antzinako herria izan zen, egungo San Adriángo Soto de Resa eremuan zegoena., Andosillako udalerrian gaur egun eta herri horretako nukleotik 7 Km.ra.
Ebroren ondoan kokaturik, bertan zegoen zubia babesteko gotorlekua eraiki zuten. Antso I.a Gartzeitz erregea bertan hil zen. XV. mendearen hasieran hustuta zegoen.
Agiriek, aztarna arkeologiko batzuk, eta hainbat toponimok garai bateko herriaren froga dira: Valderresa , Resako altxonbide erreala, Resako sotoa eta Resako bidea eta Resa eta Resano deiturak dira. Resak monasterio bat, bi eliza, dorre bat, leizeak eta zubi bat izan zituen. Gaur egun ez dago horrelako eraikuntzarik, kobak izan ezik.

## Historia

Sortu zeneko data ezezaguna da, nahiz eta jendea bizi izan zen musulmanen menderatze-garaian. 907/908 inguruan, Iruñeko erresuma hasiberriaren parte izan zen, Iruñeko Antxo Gratzeitz Iruñekoa. erregeak Tuterako (Nafarroa) Banu Qasi familiari konkistatu eta gotortu ondoren. Urteen poderioz nafar bastioi garrantzitsu izatera iritsi zen, lehenik musulmanen aurrean eta gero Gaztelako erresumaren aurrean. 1350ean, Nafarroako Artxibo Orokorrean gordetzen den Suen Liburuaren arabera, Juan Jiménez de San Adriánen familia bakarra bizi zen herrian. Urte horretan bertan, Nafarroako Karlos II.a erregeak Andosillako bizilagunei herria saltzen die bere udal mugapearekin batera, sotoa eta gatzagak ezik, beretzat gorde baitzituen. Egun horretan, Andosillako haitzuloetako (Andossiella, garai hartan) alkaidea Pedro Ximénez de Ugarra zen, eta, gainera, bertan bizi zen. Andosillak 225 biztanle inguru zituen garai hartan.

## Indusketa arkeologikoak

Gaur egun, Vianako Printzea erakundeak, Andosillako Udalak eta Carlos García Pardo kazetariak indusketa batzuk sustatu dituzte Aranzadi Zientzia Elkartearen bidez. Lanak 2018an hasi ziren. Era berean, entitate horrek berak hainbat artxibotan dagoen dokumentazio guztia bateratu du. Indusketen zuzendaria Josu Narbarte arkeologoa da.

## Oharrak

* ↑ Su-liburuak lurralde jakin bateko etxeen zerrenda-bildumak dira, zerga-bilketako tresna gisa erabiltzeko eginak. ikusi: (2016-2-1) "El Archivo de Navarra dedica su microexposición de febrero al Libro de fuegos de 1366". navarra.es

## Erreferentziak

* ↑ Hualde, Fernando (2012-12-9)"Resa: antiguo despoblado de San Adrián" Recorrido por el patrimonio de Navarra
* 1 2 3 «Yacimiento Arqueológico de Resa [berezko web-gunea»] sites.google.com (Noiz kontsultatua: 2023-12-21).

## Kanpo estekak

* Yacimiento Arqueológico de Resa. [Youtube kanala].
* Datuak: Q47287609
* Multimedia: Resa (Andosilla) / Q47287609
# Resaca (Georgia)

Resaca Georgiako estatuko herri bat da. Burke konderrian kokatua dago. 2010ean 544 biztanle zituen, 7,26 kilometro koadrotan banatuta.

## Ikus, gainera

* Burke konderria

## Kanpo estekak

* Datuak: Q1402992
# Resana

Resana Italiako udalerri bat da. Trevisoko probintzian kokatuta dago, Veneto eskualdean. 9.392 biztanle ditu, 24,89 kilometro koadroko azaleran banatuta.

## Mugakideak

Resanak honako udalerri hauekin egiten du muga:
Castelfranco Veneto Loreggia Piombino Dese Vedelago

## Kanpo estekak

* Datuak: Q46494
* Multimedia: Resana / Q46494
# Requínoa

Requínoa Txileko erdialdeko komuna eta hiri bat da. O'Higgins eskualdeko Cachapoal probintzian kokatuta dago. 2002ko erroldan, 22.161 biztanle zituen.

## Toponimia

Requínoa hitzak Mapudungunez urritasuna esan nahi du.

## Kanpo estekak

* (Gaztelaniaz) Requínoako udalaren webgunea.
* Datuak: Q56121
* Multimedia: Requínoa / Q56121
# Rerum novarum

Rerum novarum (bere lehenengo bi hitzetatik, "aldaketa iraultzaileaz" latinez), edo Kapitalaren eta Lanaren Eskubideak eta Betebeharrak, Leon XIII.a aita santuak 1891ko maiatzaren 15ean emandako entziklika bat da. Patriarka, primatu, artzapezpiku eta apezpiku katolikoei zuzendutako gutun irekia da, langile klasearen egoera hizpide duena.
Lanaren eta kapitalaren arteko harremanak eta elkarrekiko betebeharrak eztabaidatu zituen, baita gobernuaren eta herritarren artekoak ere. Lehen mailako kezka "langileen gehiengoa bidegabeki zapaltzen duten miseria eta zorigaitza" hobetzeko beharra izan zen. Sindikatuak sortzeko eskubidea babestu zuen, baina sozialismoa nahiz kapitalismo mugagabea baztertuz, eta jabetza pribatuaren eskubidea baieztatuz.
| « | Hauek dira langileak bete beharreko justiziazko obligazioak: hitzartutako guztia leial bete, kalterik ez eragin kapitalari ez eta ugazabei ere, bere eskubideak aldezteko indarkeriarik eta matxinadarik ez erabili eta promes zoragarriak eta gehiegizko gauzak eskaintzen dizkieten gizon maltzurrekin ez nahastu, azken batean, desengainuak eta ondasunak suntsitzea baino ez baitute lortzen. | » |
| —. Testu osoa irakurtzeko Wikisourcen duzu eskuragarri |||

## Erreferentziak

* ↑ Kondaira. .

## Kanpo estekak

* Datuak: Q335987
* Multimedia: Rerum Novarum / Q335987
* Jatorrizko testuak: Rerum Novarum
# Res derelictae

Res derelictae, zuzenbidean, jabe batek boluntarioki utzitako jabetza bat izendatzeko erabiltzen den latinezko esapide bat da. Erromatar zuzenbidearen res nullius delakotik eratorritako kontzeptua da, baina hartan ez bezala, honetan jabetza boluntarioki abandonatua edo utzia izan dela nabarmentzen da.
# Rerrin

Rerrin (irlanderaz Raerainn), Irlandako hego-mendebaldean dagoen Cork konderriko kostaldeko herri bat da. Bere uhartean dago, Beara penintsularen parean.

## Iruditegia

* Posta bulegoa.
* Lawrence's Cove.
* Taberna.

## Kanpo estekak

* Bantry udalerriko udal webgunea (Ingelesez)
* Datuak: Q4393571
* Multimedia: Rerrin / Q4393571
# Resaurie

Resaurie, Eskoziako gaeleraz: Ruigh Samhraidh, Eskoziako herri bat da, Highland eskualdeko Inverness barrutian.

## Kanpo estekak

* Datuak: Q7314937
# Purda udalerria

Purda Poloniako Varmia-Mazuriako voivoderriko landa-udalerri bat da, Olsztyn barrutian kokatuta. 318,12 km²ko azalera du eta 2017ko datuen arabera 8612 biztanle zituen.

## Kanpo estekak

* Udalaren webgunea
* Datuak: Q554064
* Multimedia: Gmina Purda / Q554064
ieaVarmia-Mazuriako voivoderriko udalerriak :
# Purceddhruzzi

Purceddhruzziak, purcidduzzi edo pizzi cunfitti ere, Salenton eta Basilicata osoan ohikoak diren Gabonetako gozoki tipikoak dira. Ñoki txikien forma dute, birringailu baten atzealdetik pasatuta.
Bere formak txerritxoak gogorarazten dituelako du izena. Tarantoar tradizioaren arabera, azken purceddhruzzia San Anton Abadearen egunean jan behar da (urtarrilaren 17an), santu hori zerri batek jarraitzen baitu.
Aldaera guztiak irinarekin, garagardo-legamiarekin, ardo zuriarekin, urarekin eta gatzarekin egiten dira. Orea egiteko ez da arrautzarik erabiltzen, laranja-zukua, mandarina eta anis-likorea baizik. Eztiz, anisez eta kanelaz ontzen dira.

## Kanpo estekak

* Datuak: Q3925900
# Purdin (Missouri)

Purdin Missourieko hiri bat da. Linn konderrian kokatua dago. 2010ean 190 biztanle zituen, 0,79 kilometro koadrotan banatuta.

## Ikus, gainera

* Linn konderria

## Kanpo estekak

* Datuak: Q675183
# Purcell (Oklahoma)

Purcell Oklahomako hiri bat da. Cleveland konderrian kokatua dago. 2010ean 5.884 biztanle zituen, 26,05 kilometro koadrotan banatuta.

## Ikus, gainera

* Cleveland konderria

## Kanpo estekak

* Datuak: Q2308188
* Multimedia: Purcell, Oklahoma / Q2308188
# Purchaseko New Yorkeko Unibertsitate Publikoa

Purchaseko New Yorkeko Unibertsitate Publikoa (normalean Purchaseko Unibertsitatea edo SUNY Purchase) Purchaseko (New York) unibertsitate publikoa da. New Yorkeko Unibertsitate Publikoen (SUNY) sistemako 13 ikastetxe integraletako bat da. Nelson Rockefeller gobernadoreak sortu zuen 1967an, "SUNY sistemaren harribitxi kultural gisa".
Purchaseko Unibertsitateak honako tituluak ematen ditu: Arte lizentziatua (BA), Zientzia lizentziatua (BS), Arte Ederretako lizentziatua (BFA), Musika lizentziatua (MusB), Arte masterra (MA), Arte Ederretako masterra (MFA) , eta Musika Masterra (MM). Arte eta Zientziak lizentziaturak lortzeko baldintza gisa, ikasleek azken urteko proiektu bat burutzen dute, zeinean bi seihilekoko azterketa sakon, original eta sortzaile bati eskaintzen dizkioten fakultateko tutore baten ardurapean. Era berean, BFA eta MusB ikasketak goi mailako erakusketa, film edo errezitaldi batekin amaitzen dira. Master tituluak tesi batekin amaitzen dira eta MFA eta MM erakusketa, errezitaldi edo hari lotutako aurkezpen batekin.

## Kanpo estekak

* Datuak: Q4359408
* Multimedia: State University of New York at Purchase / Q4359408
# Purba Medinipur barrutia

Purba Medinipur barrutia Indiako barruti bat da, Medinipur dibisioan, Mendebaldeko Bengala estatuan. 5.095.875 biztanle ditu 4.736 kilometro koadrotan.

## Mugakideak

Honako barrutiekin egiten du muga:
Balasore barrutia Paschim Medinipur barrutia Howrah barrutia

## Ikus, gainera

* Mendebaldeko Bengala

## Kanpo estekak

* Datuak: Q1431920
* Multimedia: Purba Medinipur district / Q1431920
# Purcell (Missouri)

Purcell Missourieko hiri bat da. Jasper konderrian kokatua dago. 2010ean 408 biztanle zituen, 1,13 kilometro koadrotan banatuta.

## Ikus, gainera

* Jasper konderria

## Kanpo estekak

* Datuak: Q960456
# Purcell mendiak

Purcell mendiak, Kanadako Columbia Britainiarra probintziaren hego-ekialdean dagoen mendilerro bat da, berez Columbia mendietako azpimendilerro bat da.